text: Redaktørur á Telegraph: Heimsumfatandi matvørukreppa á veg. Vit mugu fyrireika okkum til rationeringar
text: #000001
text: Sambært viðmerking í The Telegraph um vikuskiftið, so verður so stórur tørvur á korni og øðrum matvørum í ár, at tað verður neyðugt at rationera mat, eisini í ríku londunum.
text: #000002
text: Redaktørurin fyri International Business á Daily Telegraph, Ambrose Evans-Pritchard, skrivar í viðmerking í blaðnum at kornveitingin í heiminum var við at smokka saman, longu áðrenn Russisku innrásina í Ukraina. Matvøruprís-indexið hjá Sameindu Tjóðum var longu hægri í veruligum tølum, enn tað var fyri 10 árum síðani, tá ið Tunesisku mótmælini móti ov høgum breyðprísum, settu gongd á sokallaða arabiska várið við stórum órfriði og rembingum í mongum londum.
text: #000003
text: Heimurin stendur sambært Evans-Pritchard fyri einum sokallaðum “svørtum svani” (black swan) innan fyri eina heila røð av høvuðstilfeingi. Olja, gass, kol og landbúnaðarvørur surra øll uppeftir í prísi saman í løtuni, meðan metal er væl á veg at fáa tey aftur. Hetta er ein systemiskur stagflatións-skelkur, sum tjóðbankarnir ikki megna at fáa tamarhald á.
text: #000004
text: Natasha Kanneva frá JP Morgan, sigur sambært blaðstjóranum, at lagrini eru hættisliga lág og heimsins eykagoymslur eru við at tømast. Hetta er uppskriftin til “ólinjeran prísvøkstur” sambært henni.
text: #000005
text: Men í mun til vestanlondini, so er Kina fyrireikað. Kina hevur fylt lagrini í mánaðir og liggur í løtuni á 84% av heimsins kopargoyumslum, 70% av heimsins korngoymslum og 51% av heimsins hveitigoymslum.
text: #000006
text: “Kina hevur keypt ovurstórar mongdir av amerikanskum soya hesar seinastu vikurnar” sambært Rabobank.
text: #000007
text: Methøgir matvøruprísir er steinur oman á byrði fyri eini 45 fátøk lond, sum eru sera bundin av innfluttum matvørum: Herímillum londin ií útnyrðingspartinum av Afrika (Algir, Tunesia, Marokko, Libia, Maurotania o.o.), londini í miðeystri, sum ikki framleiða olju, stórur partur av restini av Afrika, Bangladesh, Afghanistan og onnur. The World Food Programme ávaraði um “vanlukkuligan” matvørumangul fyri fleiri hundrað milliónir fólk í november mánaða. Hendan myndin sær enn svartari út í dag.
text: #000008
text: “Alt fer lodrætt uppeftir. Øll matvøru-framleiðsluketan er undir trýsti frá øllum síðum”, segði Abdolreza Abbassian, fyrrverandi leiðari fyri landbúnaðar-marknaðir hjá ST Matvørustovninum.
text: #000009
text: “Eg havi ikki sæð nakað líknandi í 30 ár og eg óttist at prísirnir fara at hækka nógv meira í 2022-2023. Støðan er stutt sagt ræðulig, og fyrr ella seinni fara fólk at varnast, hvat kann vera á veg. Vit noyðast øll at tátta lívreimarnar og lagið kann skjótt gerast ótespiligt, eisini í OECD londum sum Bretlandi”, segði Abdolreza.
text: #000010
text: Stívliga 33% av heimsins bygg-útflutningi kemur úr Russlandi og Ukraina, 29% av heimsins hveiti, 19% av maisi og umleið 80% av sólblómuolju. Nógv av hesum verður vanliga sent ígjøgnum Svartahavið og skipað úr havnum í Odessa, Kherson ella Mykolaiv.
text: #000011
text: “Farmingin er steðga upp. Tað eru ikki bara havnirnar. Tú fært ikki eitt skip inn har. Eingin vil stranda har”, segði Hr. Abbassian. Økið er lýst sum krígslíknandi øki, sum merkir at reiðaríini noyðast at rinda dupultar hýrur, um tey yvirhøvur fáa manning. Hækkaðir tryggingarkostnaðirnir fáa eisini reiðaríini at halda seg aftur, eins og bankar halda aftur uppá kreditveiting, hóast korn, kunsttøð og orka eru undantikin handilstiltøkunum.
text: #000012
text: “Russisk og Ukrainsk hveiti verður ikki boðin út. Avgerandi streymurin av korni til heimin verður forðaður. Um bóndirnir í Ukraina ikki fáa sátt munandi nøgdir av korni í næsta mánað, so fer útboðið at fella heilt avgerðandi”, segði Rabobank.
text: #000013
text: Smærri bóndur í Russlandi eru læstir úti frá innlendis lánimarknaðinum, beint sum farast skal at sáða. Neyðstøðutáttingar hjá russiska tjóðbankanum hava hækkað miðal-lánikostnaðin við 27% hesa seinastu vikuna.
text: #000014
text: Harafturat sigur Rabobank, at vit mugu stríðast við ógvuslig La Niña veðurviðurskifti og turk í Brasilia og Argentina. “Mangulin uppá korn kemur helst at vera so stórur, at tað fara at krevjast rasjoneringar ella ein niðurbræðing í eftirspurningi (demand destruction)”, sigur Rabobank.
text: #000015
text: Brent rá-oljan náddi sín hægsta prís í Evrum og Sterling nakrantíð hósmorgunin (upprunagreinin var løgd út fríggjamorgunin 4. mars.). Men í mun til seinastu oljukreppu, so hevur hetta breitt seg til allan orkugeiran. Europeisku gass-sáttmálarnir fyri apríl náddu eitt nýtt hámark á €198 fyri MWtíman. Prísurin á koli til orkuframleiðslu er hækkaður 75% seinasta mánaðin.
text: #000016
text: Enn merkja vit tó ikki avleiðingarnar fyri vesturlendsku flogfaraframleiðararnar (aorospace) og hálvleiðaraframleiðararnar (semiconductors), um so er at Russland skuldi hevnt handilstiltøkini við at útnytta sítt jarnhald í alheimshandlinum av titaninum, palladium og neon.
text: #000017
text: Vit síggja beint fyri eygum okkara alt sum skal til, fyri at elva til eina varandi matvørukreppu. Ein milliard av heimsins fátækastu fólkum koma at ganga enn svangari og summi fara at svølta. Okkara næsta moralska missión verður at hjálpa teimum, sigur Evans-Pritchard at enda.
text: #000018
text: Greinin í Telegraph kann lesast í síni heild her
text: #000019
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000020
text: Mest lisið á Hinvegin Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands Her er KVÖKING nr 9 Innanlands Her er KVÖKING nr 8 Innanlands Her er samrøðan við professor Glenn Diesen í fullum líki Uttanlands "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara Uttanlands Sveisarar krevja fólkaatkvøðu um at varveita reiðan pening Uttanlands Videos Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000021
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands Her er KVÖKING nr 9 Innanlands Her er KVÖKING nr 8 Innanlands Her er samrøðan við professor Glenn Diesen í fullum líki Uttanlands "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara Uttanlands Sveisarar krevja fólkaatkvøðu um at varveita reiðan pening Uttanlands
text: #000022
text: Her er samrøðan við professor Glenn Diesen í fullum líki
text: #000026
text: "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara
text: #000027
text: Sveisarar krevja fólkaatkvøðu um at varveita reiðan pening
text: #000028
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000029